| Kovelisukr. *Ковель* |
| --- |
|              |
| *Ženklas miesto centre, kuriame nurodyti Kovelio miestai partneriai ir atstumai iki jų* |
|  |
| 

KovelisKovelis

51°13′00″ š. pl. 24°43′00″ r. ilg.﻿ / ﻿51.21667°š. pl. 24.71667°r. ilg.﻿ / 51.21667; 24.71667﻿ (Kovelis)Koordinatės: 51°13′00″ š. pl. 24°43′00″ r. ilg.﻿ / ﻿51.21667°š. pl. 24.71667°r. ilg.﻿ / 51.21667; 24.71667﻿ (Kovelis) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Ukrainos vėliava Ukraina |
| **Sritis** | Voluinės sritis Voluinės sritis |
|  |
| **Įkūrimo data** | 1310 m. |
| **Magdeburgo teisė nuo** | 1518 m. |
| **Meras** | Serhijus Košariukas(ukr. *Сергій Кошарук*) |
|  |
| **Gyventojų** (2005) | 66 400  |
| **Plotas** | 47,3 km² |
| **Tankumas** (2005) | 1 404 žm./km² |
|  |
| **Pašto kodas** | 45000-45014 |
| **Tel. kodas** | +380 3352 |
| **Tinklalapis** | Oficiali svetainė |
|  **Vikiteka** | Kovelis |

**Kovelis** (ukr. *Ковель*) – srities pavaldumo miestas Ukrainoje, Voluinės srities viduryje, į šiaurę nuo Lucko. Rajono administracinis centras. Įkurtas 1310, Magdeburgo teisė – nuo 1518-ųjų, miesto statusas nuo – 1795-ųjų. 66 400 gyventojų, gyv. tankumas – 1 403 žm./km². Plotas – 47,3 km². Miestas išsidėstęs prie Turijos upės. Mieste yra 28 paminklai, kuriuos saugo valstybė. Svarbus geležinkelio mazgas. Kovelį kerta tarptautiniai greitkeliai M07 sutampantis su europiniu E373 (Kijevas-Liublinas) bei M19 sutampantis su europiniu E85 (Klaipėda-Aleksandropolis).

Istorija
--------

Pavadinimas *Kovel* kilęs iš slavų kalbos žodžio, reiškiančio kalvis, todėl miesto herbe yra pasaga.

Kovelis pirmą kartą paminėtas 1310 m. Miesto statusą gavo 1518 m. iš Lenkijos karaliaus Žygimanto I Senojo. 

1547 m. miesto savininke tapo Lenkijos karalienė Bona Sforza.

1566–1795 m. buvo Voluinės vaivadijos dalis. Tuo metu Kovelis buvo karališkasis Lenkijos miestas.

Po Lenkijos padalijimo (1795 m.) miestas atiteko Rusijos imperijai ir išbuvo rusų valdžioje daugiau nei šimtmetį. 

Stoties gatvė, Kovelis (1918 m.)
Pirmojo pasaulinio karo metais netoli Kovelio įvyko susirėmimas tarp Ašies valstybių ir Rusijos imperijos pajėgų.

Tarpukariu Kovelis buvo Lenkijos Voluinės vaivadijos Kovelio apskrities sostinė. Buvo dilokuotas Lenkijos kariuomenės garnizonas, čia buvo 27-osios Volynės pėstininkų divizijos štabas. Be to, gretimame kaime buvo didelis Lenkijos kariuomenės sandėlis. 1924 m. pradėta statyti Šv. Stanislovo vyskupo ir kankinio Romos katalikų bažnyčia.

1944 m. kovo ir balandžio mėn. per sovietų puolimą Kovelyje vyko įnirtingos kovos tarp 5-osios SS tankų divizijos Wiking ir Raudonosios armijos. 

1944 m. liepą Kovelį užėmė Raudonoji armija. 

1945 m. Didžioji Britanija, JAV ir Sovietų Sąjunga nustatė naujas sienas Lenkijai; lenkų gyventojai buvo priverstinai iškeldinti, o Kovelis buvo įtrauktas į Ukrainos Sovietų Socialistinę Respubliką. 

Nuo 1991 m. miestas yra suverenios Ukrainos dalis.

Transportas
-----------

Kovelio geležinkelio stotis
Kovelis yra Ukrainos geležinkelių sistemos šiaurės vakarų mazgas, kuriame iš miesto driekiasi šešios geležinkelio linijos. 

1873 m. geležinkelis sujungė miestą su Lietuvos Brasta ir Rivne. 

1877 m. Kovelis sujungtas geležinkeliu su Liublinu ir Varšuva.

Miestai partneriai
------------------

Kovelis yra užmezgęs partnerystės ryšius su:

* Lenkija Chelmas, Lenkija
* Vokietija Barzinhauzenas, Vokietija
* Lenkija Bžeg Dolny, Lenkija
* Lenkija Krasnystavas, Lenkija
* Lenkija Legionovas, Lenkija
* Lenkija Lenčna, Lenkija
* Baltarusija Pinskas, Baltarusija
* Rusija Rževas, Rusija
* Lietuva Utenos rajono savivaldybė, Lietuva
* Vokietija Valsrode, Vokietija

Žinomesni miestelėnai
---------------------

* Ukraina Romanas Romančukas – buvęs futbolininkas, 2009 ir 2010 m. atstovavęs „Žalgirio" klubui (tuometiniam VMFD Žalgiriui); baigęs karjerą tapo „Kovelio" futbolo klubo prezidentu.

Taip pat skaitykite
-------------------

* Voluinės sritis
* Voluinė

Išnašosos
---------

1. ↑  lrt.lt Romanas Romačukas (2022 m.)
2. ↑  sportas.lt: R. Romančukas (2022 m.)

Nuorodos
--------

* Oficiali svetainė Archyvuota kopija 2010-02-21 iš Wayback Machine projekto. **(**ukr.**)**

* Miesto portalas „Alternatyva" Archyvuota kopija 2010-02-20 iš Wayback Machine projekto. **(**ukr.**)**

* Miesto nuotraukos

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • R Voluinės srities miestai |
| --- |
|  |
| Didžiausias miestas: **Luckas** |
|  |
| Miestai: | 
Berestečka · Horochivas · Kašyrų Kaminis · Kivercai · Liubešivas · Liubomilis · Rožyščė · Ustyluhas | Flag of UkraineCoat of arms of Volyn Oblast |
|  |
| Srities pavaldumo miestai: | 
Luckas · Kovelis · Novovolynskas · Voluinės Volodymyras |

 |